เรียนรู้ยังไงให้ไปผลิตเงินล้านได้
ก่อนอื่นต้องเป็นคนชอบอ่าน ชอบฟังสิ่งที่อยู่ในความสนใจโดยมีเป้าหมายว่าเรียนรู้ไปแล้วต้องนำไปใช้ให้เกิดผลตอบแทนจากการลงทุนกับความรู้นั้นๆ โดยวิธีนำความรู้ที่อ่านและฟังไปผลิตเงินล้าน คือ

1. เรียนรู้อย่างมี ‘จุดหมาย’ ซึ่งแต่ละช่วงชีวิตเราจะมีความต้องการที่จะเป็นบางสิ่งบางอย่างแตกต่างกันไป ซึ่งความอยากแต่ละช่วงทำให้เราเริ่มค้นคว้าหาความรู้ และไม่รู้หรอกว่าที่สุดแล้วอยากทำอะไรแน่ๆ แต่ขอเพียงรู้ตัวว่าอยากทำอะไร ณ ตอนนั้นให้ลงมือศึกษา โดยมีจุดหมายที่จะเป็นผู้รู้ถึงที่สุดใน Niche นั้นๆ ที่อยากทำ

2. เรียนรู้แล้วต้อง ‘ทำทันที’ เมื่อรู้สึกว่าอยากเป็นอะไรในเวลานั้น กำหนดเป้าหมายที่จะเป็นตัวท็อปของเรื่องนั้น ออกค้นคว้าศึกษา แล้วลงมือทำทันที

3. เรียนรู้เพื่อเอา ‘หลักคิด’ บางครั้งไม่จำเป็นต้องอ่านหนังสือทั้งเล่ม หรือฟังสัมมนาทั้งชุด เพื่อจะประสบผลลัพธ์ หนังสือและสัมมนามักจะมี หลักคิด บางอย่างที่เป็น Key-take-away จุดประกายสมอง และหัวใจให้บรรลุสู่ความรู้แบบปลดล็อกได้และบางครั้งเพียงต้องการหลักคิดบางอย่างจากผู้รู้ เพื่อยืนยันว่าสิ่งที่คิดนั้นถูกต้องและเพื่อเดินหน้าต่อไป

4. เรียนรู้เพื่อเอา ‘ฮาวทู’ กลุ่มนี้เป็นงานเทคนิคคอล เรียนรู้เพื่อเอาวิธีทำ 1, 2, 3, 4 ไปทำงาน 
ดังนั้น แรงบันดาลใจ มีพลังขับเคลื่อนชีวิตสูงมาก แต่มีอายุสั้นและมอดไหม้เร็ว เมื่อเกิดประกายไอเดียและแรงบันดาลใจจากการเรียนรู้สิ่งใหม่จงรีบลงมือทำเพื่อสร้างโมเมนตั้มของชีวิตให้หมุนไปข้างหน้า อ่านหนังสือ ฟังความรู้ แล้วนำไปประยุกต์ใช้ทันที
ตลาดการเงิน & ผลิตภัณฑ์และบริการทางการเงิน